
Z A P I S N I K
Zajedničke sjednice Vijeća Mjesnog odbora Čulinec, Trnava i Resnički Gaj
Održane 21. ožujka 2022. godine
u sjedištu Mjesnog odbora, Ulica Badema 2a
s početkom u 17:00 sati
NAZOČNI VIJEČNICI:

MO Čulinec: Mario Kolar, Damir Škarić, Hrvoje Holler i Jadranka Petrović, 
MO Trnava: Ivan Vrgoč, Zvonimir Božić

MO Resnički Gaj: Nevenka Habric, Višnja Mikac, Ante Sladić
VGČ Donja Dubrava: Potpredsjednik Alin Kavur
Predsjedava Mario Kolar, predsjednik Vijeća MO Čulinec.

Zapisnik vodi; Damir Škarić, podpredsjednik VMO Čulinec.
Predsjedavajući konstatira da je nazočno 10 vijećnika, te otvara zajedničku  sjednicu Vijeća Mjesnih odbora.

Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Izgradnja OŠ Čulinec
2. Pitanja i prijedlozi
Ad 1.
IZGRADNJA OŠ ČULINEC

Predsjedavajući Mario Kolar, otvara sjednicu i pozdravlja sve okupljene vijećnike. Kreće se sa raspravom po glavnoj točci dnevnog reda koja je razlog održavanja sjednice. Predsjedavajući konstatira kako je grad već poduzeo određene korake prema realizaciji izgradnje OŠ Čulinec (lokacijska dozvola, izdvajanje proračunskih sredstava). Usprkos tome smatra se da bi vijećnici iz okupljenih odbora trebali imati više informacija koje bi bile specifičnije i konkretnije. Na temelju tih informacija bi mogli pratiti i pridonositi procesu brže izgradnje OŠ Čulinec, te pravovremeno izvještavati građanstvo iz pouzdanih izvora. 
Predsjedavajući daje riječ Damiru Škariću, potpredsjednik Vijeća MO Čulinec koji predlaže da se uputi zajedničko pismo u Gradski ured za obrazovanje, sport i mlade sa sadržajem koji bi uključivao pitanja:
1. Stanje projekta - znamo da je izdana lokacijska dozvola, no nikakve druge informacije nemamo - koji je hodogram daljnjih postupaka vezano za otkup zemljišta i izdavanje građevinske dozvole. Bivša vlast je najavljivala početak gradnje 11/2021 no za sada koliko vidimo sve stoji.
2. Otkup zemljišta - prema neprovjerenim informacijama koje imamo sa vlasnicima zemljišta je dogovorena otkupna cijena, ali do otkupa zemljišta još uvijek nije došlo. Da li bi mogli dobiti informaciju u kojem stadiju otkupa se trenutno nalazimo.

3. Uvid u projekt - da li je moguće dobiti uvid u projekt na temelju kojeg je izdana lokacijska dozvola?
4. Očekivani početak radova - da li imate okviran datum početka radova
5. Sastanak GU za obrazovanje sa predstavnicima Vijeća MO - da li postoji mogućnost sastanka u „GU za obrazovanje, sport i mlade“ predstavnika grada sa predstavnicima MO Čulinec, Trnava i Resnički Gaj u smislu dobivanja svih informacija vezano za ovaj projekt, ili prezentacija projekta od strane predstavnika GU na zajedničkoj sjednici MO Čulinec, Trnava i Resnički Gaj?
6. Način mogućeg uključenja Vijeća MO Čulinec, Trnava i Resnički Gaj - nas kao predstavnike zainteresiranih MO zanima na koji način mi možemo pomoći GU da se tijek projekta odvija prema predloženom hodogramu

Mario Kolar i Damir Škarić, Predsjednik i Potpredsjednik Vijeća MO Čulinec u nastavku izvještavaju o do sada poduzetom od strane Vijeća MO Čulinec, zaključcima Vijeća MO Čulinec te dopisima koji su dostavljeni na nadležnost Gradskog ureda za obrazovanje, sport i mlade. Vezano uz dostavljene dopise gradskom uredu u svezi projekta izgradnje Škole, ostvareni su i inicijalni kontakti i sa dogradonačelnicom, gđo. Danijelom Dolenec, koja je isto tako iskazala interes za sve informacije vezano za ovaj projekt, te će se iz istog razloga zaključak ovoga sastanka kao i komunikacija putem e-maila dostaviti i na znanje na e-mail dogradonačelnice. Nadalje, dogradonačelnica Danijela Dolenec je iskazala interes i prisutnosti na sastanku odnosno prezentaciji projekta škole GU i biti upoznata sa daljnjim koracima realizacije.

Naglašava se važnost i buduće suradnje Vijeća MO Čulinec, Trnava i Resnički Gaj kako bi se pokazala volja i odlučnost u rješavanju problema izgradnje osnovne škole koja je označena kao zajednički prioritet.
ZAKLJUČAK:

Dostaviti će se pismeno kao i elektronska pošta Gradskom uredu za obrazovanje, sport i mlade, na znanje dogradonačelnica Danijela Dolenec sukladno prijedlogu iz teksta gore. Također se zaključuje da bi bilo svrsishodno na razgovor predstavnika Vijeća MO (predsjednik + potpredsjednik) sa predstavnicima grada pozvati i predstavnika VGČ Donja Dubrava. 
Ad 2.
RAZNO

Otvara se pitanje prostora buduće izgradnje škole na kojem prostoru se nalaze dva ruševna objekta koji predstavljaju opasnost kako urušavanjem tako i po zdravlje građana te se 
na prijedlog Ivana Vrgoča donosi zaključak o obavijesti komunalnoj službi kako bi se uklonio krupni otpad. 
Alin Kavur, Potpredsjednik VGČ Donja Dubrava preuzeo je obvezu dostave obavijesti nadležnom tijelu po ovom Zaključku. 
Dovršeno u 19:00 sati.
U Zagrebu, 21. ožujka2022. godine
Zapisnik sastavio: 

